1. sz. melléklet

**Váralja Önkormányzati Képviselő-testülete**

**bizottságai által ellátandó feladatkörök**

I. Pénzügyi Ellenőrző és Jogi – Ügyrendi Bizottság:

Feladat- és hatáskörök:

- véleményezi az éves költségvetési javaslatot és a végrehajtásáról szóló féléves, éves beszámoló tervezeteit;

- figyelemmel kíséri a költségvetési bevételek alakulását, különös tekintettel a saját bevételekre, a vagyonváltozás (vagyonnövekedés, -csökkenés) alakulását, értékeli az azt előidéző okokat;

- előirányzat módosítások véleményezése;

- vizsgálja a hitelfelvétel indokait és gazdasági megalapozottságát, ellenőrizheti a pénzkezelési szabályzat megtartását, a bizonylati rend és a bizonylati fegyelem érvényesítését ;

- gazdasági szerződések megkötése előtt azokról véleményt nyilvánít;

- a bizottság elnöke vagy tagja részt vesz az intézmények gazdasági ellenőrzésében;

- kezeli a polgármester és a képviselők vagyonnyilatkozatait;

- javaslatot tesz a polgármester illetményének emelésére.”

 2. Környezetvédelmi és Településrendezési Bizottság

Feladat- és hatáskörök:

- előkészíti és véleményezi a környezetvédelemmel, településfejlesztéssel, településrendezéssel kapcsolatos előterjesztéseket, helyi rendeleteket;

- véleményt nyilvánít közlekedési és forgalom-szervezési kérdésekben, a képviselő-testület hatáskörébe tartozó tűzvédelemmel, polgári védelemmel, kommunális igazgatással, területfejlesztéssel- és rendezéssel, építésügyi igazgatással, földművelésüggyel, ipari, kereskedelmi és idegenforgalmi igazgatással, közlekedési, vízügyi és hírközlési igazgatással, műemlékvédelemmel, valamint környezet- és természetvédelemmel kapcsolatos kérdésekben;

- közreműködik a településüzemeltetéssel kapcsolatos feladatok ellátásában, véleményezi az önkormányzati beruházásokat;

- javaslatot tesz a zöldterületek parkosítási, fásítási feladataira, előkészíti és figyelemmel kíséri azok megvalósítását;

- figyelemmel kíséri és javaslataival segíti a köztisztasági feladatok ellátását;

- megvitatja és hasznosítja a község környezetvédelmével kapcsolatos lakossági elképzeléseket, javaslatokat;

- közreműködik a természetvédelmi feladatok szakszerű megvalósításában;